'ఎలా బతుకుతుందో..?' అనే సందేహాల నుంచి తన ప్రస్థానం ప్రారంభించిన తెలంగాణ రాష్ట్రం గత మూడేళ్లలో అనేక అంశాల్లో యావత్ దేశం దృష్టిని ఆకర్షించేలా నిలిచి ప్రగతి పథంలో పరుగులిడుతోంది. రెండవ ప్రపంచ యుద్ధంలో అణుబాంబు బారిన పడిన జపాన్ ఏ విధంగా ప్రతీకారం తీర్చుకుంటుందా? ఆని ప్రపంచం ఎదురు చూసింది. ప్రపంచం ఊహించని విధంగా జపాన్ ప్రతీకారం తీర్చుకుంది. అమెరికాపై బాంబులు వేసి విజయం సాధించలేదు. అమెరికా ఏయే రంగాల్లో ఆధిపత్యం చెలాయిస్తుందో ఆ రంగాలన్నింటిలో తాను మొదటి స్థానంలో నిలవాలని కంకణం కట్టుకుని జపాన్ అద్భుతాలను సాధించింది. తెలంగాణ సైతం అదే బాట పట్టింది. 'మీకు తినడం నేర్పించాం. మేం లేకపోతే మీకు తిండి గింజలు కూడా దొరకవు, పాతిక లక్షల గొట్టపుబావులకు మా వల్లే విద్యుత్ అందుతోంది. రాష్ట్రం విడిపోతే మీ గతి ఏమవుతుంది?'- అనే మాటలకు మూడేళ్లలో తెలంగాణ దీటైన సమాధానం చెప్పింది.
'ela batukutundo..?' ane sandehaala nunchi tana prasthaanam praarambhinchina telamgaana rashtram gatha moodellalo aneka amsaallo yavat desham drushtini aakarshinchela nilichi pragati pathamlo parugulidutondi. rendava prapancha yuddhamlo anubambu baarina padina japan e vidhamgaa prateekaaram teerchukuntundaa? aani prapancham eduru chusindi. prapancham oohinchani vidhamgaa japan prateekaaram teerchukundi. americapai bambulu vesi vijayam saadhinchaledu. america eye rangaallo aadhipatyam chelaayistundo aa rangaalannintilo taanu modati sthaanamlo nilavaalani kankanam kattukuni japan adbhutaalanu saadhinchindi. telamgaana saitam adhe baata pattindi. 'meeku tinadam nerpincham. mem lekapothe meeku tindi ginjalu kuudaa dorakavu, paatika lakshala gottapubavulaku maa valle vidyut andutondi. rashtram vidipothe mee gathi emavutundi?'- ane maatalaku moodellalo telamgaana deetaina samadhanam cheppindi.